laion/Wikipedia-Exotic huggingface dataset:
ডেভিড (মাইকেলেঞ্জেলো)

ডেভিড (ইংরেজি ভাষায়: David) হল ইতালীয় শিল্পী মাইকেলেঞ্জেলো দ্বারা ১৫০১ এবং ১৫০৪ এর মধ্যে নির্মিত, একটি রেনেসাঁ ভাস্কর্যের শিল্পকর্ম। এটি ৫.১৭-মিটার (১৭.0 ফুট) একটি মার্বেলের খাড়া পুরুষ নগ্ন মূর্তি। বাম হাত বুকের কাছে এবং ডান হাতে মার্বেল পাথর, চুল কোকরানো এবং দৃষ্টি উপরের দিকে। মূর্তিটি প্রতিনিধিত্ব করছে বাইবেলের নায়ক ডেভিডকে, যেটি ফ্লোরেন্সের শিল্পকলায় বিশেষ সুবিধাপ্রাপ্ত বিষয় । The height of the David was recorded incorrectly and the mistake proliferated through many art history publications. The accurate height was only determined in 1998-1999 when a team from Stanford University went to Florence to try out a project on digitally imaging large 3D objects by photographing sculptures by Michelangelo and found that the sculpture was taller than any of the sources had indicated. See [১] and [২] See, for example, Donatello's 2 versions of David; Verrocchio's bronze David; Domenico Ghirlandaio's painting of David; and Bartolomeo Bellano's bronze David.
কেমব্রিজ বিশ্ববিদ্যালয়

কেমব্রিজ বিশ্ববিদ্যালয় (ইংরেজি: University of Cambridge, কখনো কখনো Cambridge University-ও ডাকা হয়) ইংল্যান্ডের কেমব্রিজ শহরে অবস্থিত একটি বিশ্ববিদ্যালয়। এটি ইংরেজিভাষী বিশ্বের দ্বিতীয় প্রাচীনতম বিশ্ববিদ্যালয় (অক্সফোর্ড বিশ্ববিদ্যালয়ের পরে) এবং বিশ্বের সবচেয়ে মর্যাদাপূর্ণ বিশ্ববিদ্যালয়গুলির একটি হিসেবে পরিগণিত। প্রাচীন নথিপত্র অনুসারে ১২০৯ সালে অক্সফোর্ডের কিছু পণ্ডিতব্যক্তি স্থানীয় লোকদের সাথে বিবাদের জের ধরে শহর ছেড়ে চলে যান এবং কেমব্রিজ শহরে এসে নিজেদের সংগঠন গড়ে তোলেন। এটিই পরে কেমব্রিজ বিশ্ববিদ্যালয়ে পরিণত হয়। কেমব্রিজ ও অক্সফোর্ড বিশ্ববিদ্যালয় দুইটিকে একত্রে অনেক সময় "অক্সব্রিজ" নামে ডাকা হয়। একে অপরের দীর্ঘস্থায়ী প্রতিদ্বন্দ্বী বিশ্ববিদ্যালয় দুইটি বহু শতাব্দী যাবৎ ইংরেজ সমাজ ও সংস্কৃতির অংশ। কেমব্রিজ বিশ্ববিদ্যালয়ের সাথে সংশ্লিষ্ট ব্যক্তিদের ক্যান্টাব্রিজিয়ান (Cantabrigian) বিশেষণে অভিহিত করা হয়। আইজাক নিউটন, পদার্থবিজ্ঞানী, গণিতবিদ, জ্যোতির্বিদ, আলকেমিস্ট, দার্শনিক, ধর্মতত্ত্ববিদ ফ্রান্সিস বেকন অগাস্টাস ডি মর্গান, গণিতবিদ মাইকেল ফ্রান্সিস আটিয়া, গণিতবিদ শ্রীনিবাস রামানুজন, গণিতবিদ রোজালিন্ড ফ্রাঙ্কলিন, রসায়নবিদ ডেভিড অ্যাটেনব্রো চার্লস ব্যাবেজ, কম্পিউটারের জনক অ্যালান টুরিং জন মেনার্ড কেইনস, ব্রিটিশ অর্থনীতিবিদ টমাস ম্যালথাস, ব্রিটিশ অর্থনীতিবিদ জন উইলিয়াম স্ট্রাট, ৩য় ব্যারন রেলি, পদার্থবিজ্ঞানে নোবেল পুরস্কার বিজয়ী, ১৯০৪ জে জে টমসন, পদার্থবিজ্ঞানে নোবেল পুরস্কার বিজয়ী, ১৯০৬ আর্নেস্ট রাদারফোর্ড, পদার্থবিজ্ঞানে নোবেল পুরস্কার বিজয়ী, ১৯০৮ নিলস বোর, পদার্থবিজ্ঞানে নোবেল পুরস্কার বিজয়ী, ১৯২২ পল দিরাক, পদার্থবিজ্ঞানে নোবেল পুরস্কার বিজয়ী, ১৯৩৩ জেমস চ্যাডউইক, পদার্থবিজ্ঞানে নোবেল পুরস্কার বিজয়ী, ১৯৩৫ জন কক্‌ক্রফট, পদার্থবিজ্ঞানে নোবেল পুরস্কার বিজয়ী, ১৯৫১ আর্নেস্ট ওয়াল্টন, পদার্থবিজ্ঞানে নোবেল পুরস্কার বিজয়ী, ১৯৫১ ফ্রান্সিস ক্রিক, চিকিৎসাবিজ্ঞানে নোবেল পুরস্কার বিজয়ী, ১৯৬২ মরিস উইলকিন্স, চিকিৎসাবিজ্ঞানে নোবেল পুরস্কার বিজয়ী, ১৯৬২ অমর্ত্য সেন, অর্থনীতিতে নোবেল পুরস্কার বিজয়ী, ১৯৯৮ জামাল নজরুল ইসলাম , বাংলাদেশী পদার্থবিজ্ঞানী ও গণিতবিদ আর্থার স্ট্যানলি এডিংটন, ব্রিটিশ জ্যোতিঃ পদার্থবিজ্ঞানী স্টিফেন হকিং, ব্রিটিশ তাত্ত্বিক পদার্থবিজ্ঞানী আলফ্রেড নর্থ হোয়াইটহেড জগদীশ চন্দ্র বসু, পদার্থবিজ্ঞানী, উদ্ভিদবিজ্ঞানী জর্জ ল্যমেত্র্‌ লুডভিগ ভিটগেনস্টাইন আল্লামা ইকবাল এডওয়ার্ড মরগ্যান ফরস্টার, সাহিত্যিক লর্ড বায়রন, কবি জন মিলটন সুভাষচন্দ্র বসু জেমস ওয়াটসন, চিকিৎসাবিজ্ঞানে নোবেল পুরস্কার বিজয়ী, ১৯৬২ "Table 0a - All students by institution, mode of study, level of study, gender and domicile 2005/06"। Higher Education Statistics Agency online statistics। ২০০৭-০৯-২৮ তারিখে মূল (Microsoft Excel spreadsheet) থেকে আর্কাইভ করা। সংগ্রহের তারিখ ২০০৭-১১-১৮।  "University of Cambridge—Facts and Figures January 2013" (পিডিএফ)।  A Brief History: Early records ওয়েব্যাক মেশিনে আর্কাইভকৃত ১৫ ডিসেম্বর ২০০৭ তারিখে from the university web site, retrieved 4 September 2007. "Merriam-Webster's Online Dictionary"। ২৮ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০০৭।  কেমব্রিজ বিশ্ববিদ্যালয় ক্রিকেট ক্লাব অফিসিয়াল ওয়েবসাইট ছাত্র ইউনিয়ন গ্রেড ছাত্রদের সাইট
তাজুল ইসলাম (বীরপ্রতীক)

তাজুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। তাজুল ইসলামের জন্ম চট্টগ্রামের ফটিকছড়ি উপজেলার বাগানবাজার ইউনিয়নের গার্ডপাড়া গ্রামে। তিনি অবিবাহিত ছিলেন। তার বাবার নাম নাদেরুজ্জামান। তাজুল ইসলাম চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। তখন তার পদবি ছিল নায়েক। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে পুনর্গঠিত হয়ে প্রথমে ৩ নম্বর সেক্টরে, পরে এস ফোর্সের অধীনে যুদ্ধ করেন। ভারত-বাংলাদেশ সীমান্তে আখাউড়ার ওপর দিয়ে ঢাকা-চট্টগ্রাম-সিলেটের রেল যোগাযোগ। খুব কাছেই ভারতের ত্রিপুরা রাজ্যের রাজধানী আগরতলা। ১৯৭১ সালে সামরিক দিক থেকে আখাউড়া ছিল খুবই গুরুত্বপূর্ণ। এখানে ছিল পাকিস্তান সেনাবাহিনীর দুর্ভেদ্য এক ঘাঁটি। মুক্তিযুদ্ধের চূড়ান্ত পর্যায়ে আখাউড়ায় ৩০ নভেম্বর থেকে ৫ ডিসেম্বর ভয়াবহ যুদ্ধ হয়। এই যুদ্ধে মুক্তিবাহিনীর একটি দলে ছিলেন তাজুল ইসলাম। ৩ ডিসেম্বর তারা আক্রমণ চালান আখাউড়ার পার্শ্ববর্তী আজমপুর রেলস্টেশনে। তখন সেখানে রক্তক্ষয়ী এক যুদ্ধ সংঘটিত হয়। এই যুদ্ধে তাজুল ইসলাম ও তার সহযোদ্ধারা যথেষ্ট সাহস ও বীরত্ব প্রদর্শন করেন। তাঁদের সাহসিকতায় মুক্ত হয় আজমপুর রেলস্টেশন। পাকিস্তানি সেনারা পালিয়ে যায় ব্রাহ্মণবাড়িয়ায়। সেদিন রক্তক্ষয়ী ওই যুদ্ধে তাঁদের বি কোম্পানির অধিনায়ক লেফটেন্যান্ট ইবনে ফজল বদিউজ্জামানসহ আট-নয়জন সহযোদ্ধা শহীদ এবং ২০ জন আহত হন। পাকিস্তান সেনাবাহিনীর ২২ জন হতাহত হয়। আখাউড়ার পতনের পর তাজুল ইসলাম তার দলের সঙ্গে ব্রাহ্মণবাড়িয়ায় যান। সেখানে কয়েক দিন অবস্থানের পর নরসিংদী হয়ে ঢাকা অভিমুখে রওনা হন। পথে বিভিন্ন স্থানে পাকিস্তান সেনাবাহিনীর সঙ্গে তাঁদের ছোটখাটো সংঘর্ষ হয়। ১৬ ডিসেম্বর সন্ধ্যায় তারা মেজর মইনুল হোসেন চৌধুরীর নেতৃত্বে ঢাকায় পৌঁছান। ১৯৭২ সালের জানুয়ারি মাসে তাজুল ইসলামের দলের অবস্থান ছিল ঢাকার সোহরাওয়ার্দী উদ্যানে । সেখানে অবস্থানকালে তাঁদের দলের ওপর ২৯ জানুয়ারি নির্দেশ আসে মিরপুরে অভিযান চালানোর। মিরপুর তখনো বিহারিদের দখলে ছিল। এই অভিযানে গিয়ে তাজুল ইসলামসহ তার সহযোদ্ধা অনেকে বিহারিদের পাল্টা আক্রমণে শহীদ হন। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ০১-০৭-২০১২"। ২০১৪-০৮-২৯ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
মোহাম্মদ দেলাওয়ার হোসেন

মোহাম্মদ দেলাওয়ার হোসেন (জন্ম: অজানা, মৃত্যু: ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। মোহাম্মদ দেলাওয়ার হোসেনের জন্ম ঝালকাঠির রাজাপুর উপজেলার গোপালপুর গ্রামে। তার বাবার নাম সিকান্দার আলী এবং মায়ের নাম মকিমুন নেছা। তার স্ত্রীর নাম নূরজাহান দেলাওয়ার। তাদের তিন মেয়ে। মো. দেলাওয়ার হোসেন চাকরি করতেন পাকিস্তানি সেনাবাহিনীর অর্ডন্যান্স কোরে। ১৯৭১ সালে কর্মরত ছিলেন পাকিস্তানে (তখন পশ্চিম পাকিস্তান)। মুক্তিযুদ্ধ শুরু হলে আগস্ট মাসে পাকিস্তান থেকে পালিয়ে এসে মুক্তিযুদ্ধে যোগ দেন। ৬ নম্বর সেক্টরে যুদ্ধ করেন। প্রথমে কিছুদিন সেক্টর হেডকোয়ার্টারে প্রশিক্ষক হিসেবে দায়িত্ব পালন করেন। পরে মোগলহাট সাবসেক্টরের অধিনায়কের দায়িত্ব পান। এই সাবসেক্টর আওতাধীন এলাকা ছিল লালমনিরহাট জেলার দক্ষিণ অংশ। লালমনিরহাট সদর, রায়গঞ্জ, কাউনিয়া ও আদিতমারিসহ বিভিন্ন স্থানে ছিল পাকিস্তান সেনাবাহিনীর প্রতিরক্ষা অবস্থান। মো. দেলাওয়ার হোসেন অনেক যুদ্ধ ও গেরিলা অপারেশনে প্রত্যক্ষভাবে অংশ নেন। এর মধ্যে উল্লেখযোগ্য নাগেশ্বরীতে পাকিস্তানি সেনাবাহিনীর ক্যাম্প আক্রমণ, কম্বলপুর সেতু অপারেশন, কুলাহাট পাকিস্তানি সেনা অবস্থানে হামলা, পাটেশ্বরীতে পাকিস্তানি গোলন্দাজ অবস্থানে আকস্মিক আক্রমণ প্রভৃতি। ১৯৭১ সালের সেপ্টেম্বর মাসের প্রথমার্ধে একদল মুক্তিযোদ্ধা গেরিলা অপারেশন করে মোগলহাট রেললাইনে। তাদের নেতৃত্বে ছিলেন মো. দেলাওয়ার হোসেন। ১৫ সেপ্টেম্বর লালমনিরহাট থেকে মোগলহাটে অবস্থানরত পাকিস্তানি সেনাদের জন্য ট্রেনে করে রসদ ও সেনা আসছিলো। ভোর পাঁচটায় ৩০ জন মুক্তিযোদ্ধাকে নিয়ে মোগলহাট রেললাইনের কাছে অবস্থান নেন দেলাওয়ার হোসেন। রেললাইনের ওপর অ্যান্টিট্যাংক মাইন বসানো হয়। গ্যালাটিন ও পিইকে ঠিকমতো বসিয়ে দূরে সুইচ লাগিয়ে শত্রুট্রেন আসার অপেক্ষায় অবস্থান নিয়ে অপেক্ষা করতে থাকেন মুক্তিযোদ্ধারা। ঠিক সময়েই ট্রেনটি সামনের কয়েকটি বগিতে বালু এবং অন্যান্য জিনিস ভর্তি করে আসে। পেছনের বগিতে ছিল পাকিস্তানি সেনারা। অ্যান্টিট্যাংক মাইনের আঘাতে ট্রেনের ইঞ্জিনসহ সামনের কয়েকটি বগি ধ্বংস হয়। পাকিস্তানি সেনারা সঙ্গে সঙ্গে তাদের অস্ত্রশস্ত্র দিয়ে আমাদের গোলাগুলির জবাব দিতে শুরু করে। তারা ট্রেন থেকে নেমে তিন দিক থেকে মুক্তিযোদ্ধাদের ঘিরে ফেলে। অবস্থা বেগতিক দেখে মুক্তিযোদ্ধাদের পেছনে সরে যেতে নির্দেশ দেন দেলাওয়ার হোসেন। তার কাছে একটা হালকা মেশিনগান ছিল। সেটা দিয়ে তিনি শত্রুসেনাদের ওপর আক্রমণ চালান। এর মধ্যে মুক্তিযোদ্ধারা পেছনে সরে যেতে সক্ষম হয়। এই অপারেশনে দুজন সাহসী মুক্তিযোদ্ধা শহীদ ও চারজন আহত হন। দেলাওয়ার হোসেন নিজেও বাঁ হাতে সামান্য আঘাত পান। শত্রুদের পাঁচজন নিহত ও অনেকে আহত হয়। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ০২-০৭-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
চিনা তিতির

চিনা তিতির (বৈজ্ঞানিক নাম: Francolinus pintadeanus) (ইংরেজি: Chinese Francolin) ফ্যাসিয়ানিডি গোত্র বা পরিবারের অন্তর্গত ফ্র্যাঙ্কোলিনাসগণের এক প্রজাতির বুনো তিতির। দক্ষিণ ও দক্ষিণ-পূর্ব এশিয়া জুড়ে এদের বিস্তৃতি। সারা পৃথিবীতে এক বিশাল এলাকা জুড়ে এদের আবাস, প্রায় ২০ লাখ ৭০ হাজার বর্গ কিলোমিটার। গত কয়েক দশক ধরে এদের সংখ্যা বৃদ্ধি পায়নি আবার হ্রাসও পায়নি। সেকারণে আই. ইউ. সি. এন. এই প্রজাতিটিকে Least Concern বা ন্যুনতম বিপদযুক্ত বলে ঘোষণা করেছে। সারা পৃথিবীতে আনুমানিক ১০ হাজার থেকে ১ লাখ চিনা তিতির রয়েছে। চিনা তিতির বহু স্থানে দেখা গেলেও এরা খুব লাজুক এবং লুকিয়ে থাকায় ওস্তাদ বলে এদের সংখ্যা সম্বন্ধে খুব ভালভাবে নিশ্চিত হওয়া যায়নি। ভারত (প্রধানত মণিপুর রাজ্যে), মায়ানমার, থাইল্যান্ড, লাওস, ভিয়েতনাম, কম্বোডিয়া, হংকং ও চীন চিনা তিতিরের প্রধান আবাস। বাংলাদেশে এদের অস্তিত্ব অনিশ্চিত। কেবলমাত্র একটি তালিকায় এদের বাংলাদেশের পাখি বলে উল্লেখ করা হয়েছে। কিন্তু এ বিষয়ে সুস্পষ্ট কোন প্রমাণ মেলে নি। এখন পর্যন্ত চিনা তিতিরের দুটি উপপ্রজাতি শনাক্ত করা গিয়েছে। উপপ্রজাতিগুলো হল: F. p. phayrei (Blyth, 1843) - উত্তর-পূর্ব ভারত (মণিপুর) থেকে মায়ানমার হয়ে ভিয়েতনাম ও কম্বোডিয়া পর্যন্ত এদের আবাস। F. p. pintadeanus (Scopoli, 1786) - দক্ষিণ-পূর্ব চীন (ইউন্নান থেকে গুয়াংজি হয়ে হাইনান দ্বীপ, কুয়াংতুং ও চচিয়াং পর্যন্ত) এদের আবাস । তিতির প্রজাতির পাখিদের মধ্যে কালো তিতির আর চিনা তিতির সৌন্দর্যের দিক থেকে অগ্রগণ্য। চিনা তিতির ছোট মুরগির মতো । এর থুতনি ও গাল সাদা এবং এই দুই অংশ একটি কালো দাগ দিয়ে বিভক্ত থাকে। ভ্রু ও ভ্রু-রেখা কালো। মাথার চাঁদি লালচে-বাদামি রঙের। সারা শরীর কালো-সাদা ফোঁটাযুক্ত। বগল বাদামি রঙের। সাদা পিঠে অসংখ্য কালো চিকন দাগ থাকে। লেজ ছোট ও কালো। দেহতল ফ্যাকাসে মেটে রঙের। ঠোঁট সীসা বর্ণের, ঠোঁটের আগা ফ্যাকাসে। চোখ কালো। পা হলদে-কমলা রঙের। পুরুষ ও স্ত্রী তিতিরের মধ্যে চেহারা ও আকারের দিক থেকে তেমন একটা পার্থক্য নেই। কেবল স্ত্রী তিতির দেখতে একটু ফ্যাকাসে হয়, আর পায়ের পেছনে গজালের মত নখর থাকে না। Francolinus pintadeanus ওয়েব্যাক মেশিনে আর্কাইভকৃত ২৩ অক্টোবর ২০১৫ তারিখে, BirdLife International এ চিনা তিতির বিষয়ক পাতা। Francolinus pintadeanus[স্থায়ীভাবে অকার্যকর সংযোগ], The IUCN Red List of Threatened Species এ চিনা তিতির বিষয়ক পাতা। Rashid, H. Systematic list of the birds of East Pakistan (Dacca: The Asiatic Society of Pakistan, 1967), Publication no. 20. জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৫৭২। Chinese Francolin, The Internet Bird Collection এ চিনা তিতির বিষয়ক পাতা। উইকিমিডিয়া কমন্সে চিনা তিতির সংক্রান্ত মিডিয়া রয়েছে। চিনা তিতির বিষয়ক আরও তথ্য Oriental Bird Images ওয়েব্যাক মেশিনে আর্কাইভকৃত ৫ মার্চ ২০১৬ তারিখে, চিনা তিতিরের আরও আলোকচিত্র। উইকিপ্রজাতিতে-এ বিষয় সম্পর্কিত তথ্য রয়েছে: চিনা তিতির
গগনচুম্বী অট্টালিকা

গগনচুম্বী অট্টালিকা(ইংরেজি: Skyscraper) বলতে অত্যন্ত উঁচু ভবনকে বুঝায়। সচরাচর যে সকল ভবনের উচ্চতা ১৫২ মিটার বা ৫০০ ফুটের চেয়ে বেশি ঐ সকল ভবন গগনচুম্বী অট্টালিকা (ক্ষেত্রবিশেষে "অভ্রংলিহ অট্টালিকা") নামে সারা বিশ্বে পরিচিত। প্রধানত বিশ্বের বিভিন্ন দেশের প্রধান প্রধান নগরগুলিতে এ ধরনের অট্টালিকা দেখা যায়। বড় বড় মহানগরগুলিতে দুই বা ততোধিক গগনচুম্বী অট্টালিকার সন্ধান পাওয়া যায়। মার্কিন যুক্তরাষ্ট্রের নিউ ইয়র্ক শহর এম্পায়ার স্টেট বিল্ডিং নামক গগনচুম্বী অট্টালিকার জন্য জনপ্রিয় হয়ে আছে। গত ২০ বছরে লন্ডনের নাগরিকেরা অনেকগুলো অট্টালিকা দেখার সৌভাগ্য অর্জন করেছে গেছে যা অতীতে ইংল্যান্ডে দেখা যায়নি। এক সময় ইংরেজি ভাষাতে "স্কাইস্ক্রেপার" (গগনচুম্বী অট্টালিকার ইংরেজি পরিভাষা) বলতে পাল তোলা জাহাজের উঁচু পালকে বুঝানো হতো। এরপর শব্দটির অর্থ পরিবর্তিত হয়ে বর্তমানে সুউচ্চ ভবনকে নির্দেশ করছে। ঊনবিংশ শতক পর্যন্ত ছয় তলা ভবনের সন্ধান পাওয়া খুবই কষ্টকর ব্যাপার ছিল। দূর্বল ও নিম্নমানের নির্মাণ উপকরণের কারণে উচ্চ ভবনগুলো ভেঙে পড়ার প্রবল সম্ভাবনা ছিল। তাছাড়া লোকেরাও অনেক ধাপ সিঁড়ি পেরিয়ে উপরে উঠতে ও বসবাস করতে পছন্দ করত না। নদীর প্রবল ঢেউও সর্বোচ্চ ৫০ ফুট পর্যন্ত আছড়ে পড়ত। আধুনিক ও উন্নততর প্রযুক্তির সাহায্যে বর্তমানে গগনচুম্বী অট্টালিকা তৈরী হবার সংবাদ খুবই সাধারণ ঘটনা হয়ে দাঁড়িয়েছে। শক্তিশালী ভিত ও আধুনিক নির্মাণশৈলীর ব্যবহার হিসেবে স্টীল, খোয়া, লোহা, সিমেন্টের ঢালাই এতে ব্যবহৃত হয়ে থাকে। প্রথম গগনচুম্বী অট্টালিকা দ্য হোম ইনস্যুরেন্স বিল্ডিং ইলিনয়িসের শিকাগো শহরে নির্মিত হয়েছিল। ভবনটি ছিল দশতলা উচ্চতাবিশিষ্ট। ১৮৮৪-৮৫ সালে এটির নির্মাণকার্য সম্পন্ন হয়। কিন্তু, ১৯৩১ সালে নতুন আরেকটি ভবন নির্মাণের লক্ষ্যে এটি ধ্বংসপ্রাপ্ত হয়। সুউচ্চ ভবন এবং নগর আবাসন সংস্থা (সিটিবিইউএইচ) নামীয় অ-লাভজনক আন্তর্জাতিক সংগঠন ১৯৬৯ সালে প্রতিষ্ঠিত হয়। সংগঠনটি বিশ্বের সর্বোচ্চ গগনচুম্বী অট্টালিকার নাম ঘোষণা করে এবং কোন কোন ভবনগুলো নির্দিষ্ট মানদণ্ডের মাধ্যমে এ মর্যাদা পাবে তার সিদ্ধান্ত দেয়। এটি বিশ্বের নির্মাণ কাজ সম্পন্নকারী শীর্ষ ১০০ সর্বোচ্চ গগনচুম্বী অট্টালিকার নাম নির্দিষ্ট করে থাকে। সংগঠনটি বর্তমানে গগনচুম্বী অট্টালিকা হিসেবে বুর্জ খলিফাকে বিশ্বের সর্বোচ্চ অট্টালিকার মর্যাদা প্রদান করেছে। এর উচ্চতা ৮২৮ মি (২,৭১৭ ফু)।
তুস

তুস(ফার্সি ভাষা : توس বা طوس) ইরানের রাজাভি খোরাসান প্রদেশের একটি প্রাচীন শহর। প্রাচীন গ্রীকদের কাছে এটি সুসিয়া(প্রাচীন গ্রিক ভাষা: Σούσια) নামে পরিচিত ছিল। ৩৩০ খ্রিষ্টপূর্বাব্দে মহামতি আলেকজান্ডার শহরটি দখল করেন। ৮০৮ সালে বৃহত্তর খোরাসান বিশৃঙ্খলা দমন করতে গিয়ে আব্বাসীয় খলিফা হারুনুর রশিদ অসুস্থ হয়ে পড়েন এবং তুসে মৃত্যুবরণ করেন। ১২২০-১২৫৯ সময়কালে চেঙ্গিজ খানের মোঙ্গল বিজয় অভিযানের সময় তুস প্রায় সম্পূর্ণরূপে ধ্বংসপ্রাপ্ত হয়। ফার্সি মহাকাব্য শাহনামার রচয়িতা ফেরদৌসীকে এই শহরের বাসিন্দাদের মধ্যে সবচেয়ে বিখ্যাত হিসেবে গণ্য করা হয়। ১৯৩৪ সালে তার জন্মের এক হাজার বছর পূর্তি উপলক্ষে তার সমাধিসৌধটি নির্মাণ করা হয়। তুস শহরের অন্যান্য খ্যাতনামা ব্যক্তিদের মধ্যে আছেন : জাবির ইবন হাইয়ান, আসাদি তুসি, নিযামুল মুলক, আল-গাজ্জালি, নাসির আল-দীন আল-তুসি এবং প্রসিদ্ধ শিয়া পণ্ডিত আবু জাফর তুসি। The Court of the Caliphs by Hugh N Kennedy (আইএসবিএন ০ ২৯৭ ৮৩০০০ ৭) উইকিমিডিয়া কমন্সে তুস সম্পর্কিত মিডিয়া দেখুন। Livius.org: Susia (Tus) ওয়েব্যাক মেশিনে আর্কাইভকৃত ১৭ মার্চ ২০০৮ তারিখে
স্টিভেন কুক

স্টিভেন কুক (ইংরেজি: Stephen Cook; জন্ম:১৪ ডিসেম্বর, ১৯৩৯) একজন বিখ্যাত মার্কিন কম্পিউটার বিজ্ঞানী ও গণিতবিদ। টুরিং পুরস্কারপ্রাপ্ত কুকের প্রধান অবদান কম্প্লেক্সিটি তত্ত্বের গুরুত্বপূর্ণ এনপি-সম্পূর্ণতা ধারণা উদ্ভাবন করা। তিনি ২০০৮ সালে টুরিং পুরস্কার পান। বর্তমানে তিনি টরন্টো বিশ্ববিদ্যালয় এ কম্পিউটার বিজ্ঞান বিভাগ ও গণিত বিভাগে অধ্যাপক পদে দায়িত্বরত। স্টিভেন কুকের জন্ম ১৯৩৯ সালের ১৪ ডিসেম্বর নিউইয়র্কে। তিনি ১৯৬১ সালে মিশিগান বিশ্ববিদ্যালয় থেকে স্নাতক ডিগ্রি এবং ১৯৬২ ও ১৯৬৬ সালে হার্ভার্ড বিশ্ববিদ্যালয় থেকে স্নাতকোত্তর ও পিএইচডি ডিগ্রি অর্জন করেন। পরবর্তীতে ১৯৬৬ সালে তিনি ইউনিভার্সিটি অব ক্যালিফোর্নিয়াতে গণিত বিভাগে সহকারী অধ্যাপক হিসেবে যোগ দেন। ১৯৭০ সালে তিনি ইউনিভার্সিটি অব টরেন্টোতে কম্পিউটার বিজ্ঞান এবং গণিত বিভাগে সহযোগী অধ্যাপক হিসেবে যোগ দেন এবং ১৯৭৫ সালে অধ্যাপক হন। স্টিভেন কুক ২০০৮ সালে এসিএম টুরিং পুরস্কার পান। কুক দুই সন্তান এর জনক এবং বর্তমানে তিনি সস্ত্রীক টরেন্টো রয়েছেন। তিনি বেহালা বাজাতে পারেন এবং নৌভ্রমণ পছন্দ করেন। Home page of Stephen A. Cook Oral history interview with Stephen Cook at Charles Babbage Institute, University of Minnesota. Cook discussed his education at the University of Michigan and Harvard University and early work at the University of California, Berkeley, and his growing interest in problems of computational complexity. Cook recounted his move to the University of Toronto in 1970 and the reception of his work on NP-completeness, leading up to his A.M. Turing Award. গণিত উদ্ভববিজ্ঞান প্রকল্পে স্টিভেন কুক Stephen Cook ওয়েব্যাক মেশিনে আর্কাইভকৃত ১০ এপ্রিল ২০১২ তারিখে at DBLP
ন্যূনতম উদ্বেগজনক প্রজাতি

ন্যূনতম উদ্বেগজনক প্রজাতি বলতে আইইউসিএন লাল তালিকায় কোন একটি জীবিত প্রজাতি বা উপপ্রজাতির জন্য সর্বনিম্ন শঙ্কা রয়েছে এমন অবস্থা বোঝায়। যে সকল প্রজাতি বা উপপ্রজাতি আইইউসিএন কর্তৃক মূল্যায়িত হয়েছে কিন্তু অন্য কোন বিভাগের (প্রায়-বিপদগ্রস্ত, সংকটাপন্ন, বিপন্ন, মহাবিপন্ন, বন্য পরিবেশে বিলুপ্ত ও বিলুপ্ত) জন্য মনোনিত করা যায় নি, সে সকল প্রজাতি বা উপপ্রজাতিকে ন্যূনতম উদ্বেগজনক বলে ঘোষণা করা হয়েছে। বিশ্বে ন্যূনতম উদ্বেগজনক প্রজাতির বিস্তৃতি আর সংখ্যা সবচেয়ে বেশি। বিভিন্ন প্রজাতির সাথে সাথে মানুষও ন্যূনতম উদ্বেগজনক প্রজাতি হিসেবে ঘোষিত হয়েছে। প্রজাতি বা উপপ্রজাতির সংখ্যা ও বিস্তৃতি গভীরভাবে মূল্যায়ন করে তারপর এদের ন্যূনতম উদ্বেগজনক বিভাগের অন্তর্ভুক্ত করা হয়। যেসব প্রজাতি বা উপপ্রজাতি সম্পর্কে এধরনের মূল্যায়ন করা সম্ভব হয় নি, তাদের উপাত্তগতভাবে অপ্রতুল শ্রেণীর অন্তর্ভুক্ত করা হয়েছে। ২০০১ সালের পূর্বে ন্যূনতম উদ্বেগজনক অবস্থাকে নিম্ন ঝুঁকিগ্রস্ত অবস্থার একটি উপবিভাগ হিসেবে গণ্য করা হত। Homo sapiens ওয়েব্যাক মেশিনে আর্কাইভকৃত ৩১ আগস্ট ২০১১ তারিখে, The IUCN Red List of Threatened Species এ মানুষ বিষয়ক পাতা। "আইইউসিএন লাল তালিকার শ্রেণী ও তাদের মানদণ্ডসমূহ (সংস্করণ ৩.১)"। ১৬ নভেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০০৬।  আইইউসিএন লাল তালিকাভূক্ত প্রজাতিসমূহের তালিকা ওয়েব্যাক মেশিনে আর্কাইভকৃত ৫ আগস্ট ২০১১ তারিখে
নিযামুল মুলক

আবু আলী আল-হাসান আল তুসি নিযাম উল-মুলক (১০১৮-১০৯২), খাজা নিযামুল মুলক নামে অধিক পরিচিত (ফার্সি - خواجه نظام‌الملک طوسی - খাজা নিযামুল মুলক আল-তুসী) ছিলেন পারস্যের পণ্ডিত এবং সেলজুক সাম্রাজ্যের উজির। অল্পকালের জন্য তিনি সেলজুক সাম্রাজ্যের শাসক হিসেবেও অধিষ্ঠিত ছিলেন। নিযামুল মুলক তুস নগরে জন্মগ্রহণ করেন। প্রথমদিকে গজনভি সুলতানের অধীনে চাকরি করেন। ১০৫৯ সালে তিনি খোরাসানের প্রধান শাসক হন। ১০৬৩ সাল থেকে তিনি সেলজুকদের উজির হিসেবে দায়িত্ব পালন করেন। আল্প আরসালান (১০৬৩-১০৭২) ও প্রথম মালিক শাহের (১০৭২-১০৯২) রাজত্বকাল পর্যন্ত তিনি এই পদে ছিলেন। সেলজুক সাম্রাজ্যের সরকারি ব্যবস্থাপনায় তিনি বেশ প্রভাব রেখে যান যার ফলে তিনি “নিযামুল মুলক” উপাধী লাভ করেন। এর অর্থ “রাজ্যের শৃঙ্খলা”। বিরোধীদের বিরুদ্ধে আব্বাসীয় ও সেলজুকদের মধ্যকার রাজনৈতিক দূরত্ব দূর করতে তিনি গুরুত্বপূর্ণ ভূমিকা পালন করেন। এই বিরোধীদের মধ্যে ফাতেমীয় ও বুইয়িরা ছিল। উজিরের দায়িত্ব পালনের পাশাপাশি তিনি উচ্চশিক্ষার জন্য বেশ কিছু শিক্ষাপ্রতিষ্ঠান স্থাপন করেন। এগুলোর মধ্যে নিজামিয়া অন্যতম। এগুলো তার নামে নামকরণ করা হয়। বিভিন্ন ক্ষেত্রে এই শিক্ষাপ্রতিষ্ঠানগুলো বিভিন্ন ক্ষেত্রে ইউরোপে প্রতিষ্ঠিত বিশ্ববিদ্যালয়গুলোর পূর্বসূরি ও আদর্শরূপে পরিণত হয়। রাজত্বের উপর লিখিত তার সিয়াসাতনামা গ্রন্থটির জন্যও তিনি খ্যাত। দাস্তুর আল-উজারা নামক বইটিও তিনি লেখেন। এটি তিনি তার পুত্র আবুলফাতেহ ফখর-উল-মালেকের জন্য জন্য লেখেন। বইটি বিখ্যাত গ্রন্থ কাবুস নামার মতই। ৪৮৫ হিজরির ১০ রমজান (১৪ অক্টোবর ১০৯২ খ্রিষ্টাব্দ) ইসফাহান থেকে বাগদাদ যাওয়ার পথে আততায়ীর হাতে তিনি নিহত হন। বিভিন্ন মৌলিক সূত্রমতে হাশাশিনরা তাকে হত্যা করে। ঘাতক দরবেশের ছদ্মবেশে তার দিকে অগ্রসর হয়। Bosworth 1984, পৃ. 642–643। Bosworth 1968, পৃ. 62-65। Gustave E. Von Grunebaum, Katherine Watson, Classical Islam: A History, 600 A.D. to 1258 A.D., Translated by Katherine Watson Published by Aldine Transaction, 2005. page 155 Holt, P. M. (১৯৭৭)। The Cambridge History of Islam Volume 1। Cambridge University Press। পৃষ্ঠা 150।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Waterson, James, The Ismaili Assassins. A history of medieval murder (Yorkshire, 2008) 79 The story behind the assassination
মেমেন্টো (চলচ্চিত্র)

মেমেন্টো (অনু. স্মৃতিচিহ্ন) বিখ্যাত পরিচালক ক্রিস্টোফার নোলানের রচিত ও পরিচালিত একটি মনস্তাত্ত্বিক থ্রিলার চলচ্চিত্র। চলচ্চিত্রটি পরিচালকের ছোট ভাই জোনাথন রচিত ছোটগল্প মেমেন্টো মোরি অবলম্বনে সৃষ্ট। মেমেন্টোর মূল কাহিনী অগ্রসর হয়েছে দুইটি ভিন্ন চিত্রকল্পকে অনুসরণ করে। এর একটি সাদা-কালো এবং কাহিনী স্বাভাবিক পরম্পরায় অগ্রসর হয়। অন্য চিত্রকল্পটি রঙিন আর বিপরীত পরম্পরায় অগ্রসর হয়। চলচ্চিত্রের শেষে দু'টি চিত্রকল্পের নাটকীয় "মিলন" হয় এবং চিত্রকল্প দু'টি মিলে একটি আগাগোড়া কাহিনী দর্শকের সামনে চলে আসে। চলচ্চিত্রটি মূলত একটি নন লিনিয়ার টাইমলাইন চলচ্চিত্র, অর্থাৎ এখানে চলচ্চিত্রের দৃশ্য পরম্পরা বাস্তবের ঘটনা পরম্পরা অনুসরণ করে নি। আগের ঘটনা পরে, পরের ঘটনা আগে এভাবে মিলিয়ে-মিশিয়ে দেখানো হয়েছে। মেমেন্টোর নাম ভূমিকায় অভিনয় করেছেন গাই পিয়ার্স। মেমেন্টো চলচ্চিত্রটি একজন সাধারণ মানুষের গল্প যাকে তার জীবনে ঘটে যাওয়া এক মর্মান্তিক ঘটনা সর্বদা তাড়া করে। সেই ঘটনার প্রকৃত ন্যায়বিচারের খোঁজে সে মানুষটি প্রতিনিয়ত সংগ্রাম করে যাচ্ছে। লিওনার্ড শেলবি হচ্ছে সেই মানুষ। সেই ভয়াবহ দুর্ঘটনায় শেলবি মাথায় আঘাত পায়। আঘাতের ফলে নতুন কোন স্মৃতি তার মস্তিষ্কে স্থায়ী হয় না। হলেও বিশ মিনিট পরে সে ফিরে যায় সেই আঘাত পাওয়ার মুহূর্তটিতে, তার শেষ অবস্থায়ী স্মৃতিতে। "Memento (2001)"। Box Office Mojo। ২০০২-০৮-২৮। সংগ্রহের তারিখ ২০১১-০৪-৩০।  Memento (2000), Rotten Tomatoes. উইকিউক্তিতে Memento সম্পর্কিত উক্তির সংকলন রয়েছে। উইকিমিডিয়া কমন্সে মেমেন্টো (চলচ্চিত্র) সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে মেমেন্টো (ইংরেজি) অলমুভিতে Memento (ইংরেজি) বক্স অফিস মোজোতে Memento (ইংরেজি) মেটাক্রিটিকে Memento (ইংরেজি) রটেন টম্যাটোসে Memento (ইংরেজি) Review of Memento by the Onion AV Club Plot Holes: Memento, on how certain discrepancies might be plot holes or of more significance, on Slate Memento and anterograde amnesia
উইলিয়াম মর্টন কাহান

উইলিয়াম মর্টন কাহান (ইংরেজি ভাষায়: William Morton Kahan) (জন্ম: ৫ই জুন, ১৯৩৩, টরন্টো, ওন্টারিও, কানাডা) একজন গণিতবিদ এবং কম্পিউটার বিজ্ঞানী। তাকে ফ্লোটিং পয়েন্ট এর জনক বলা হয়। তিনি টরোন্টো বিশ্ববিদ্যালয় থেকে গণিতে ১৯৫৪ সালে ব্যাচেলর্স, ১৯৫৬ সালে মাস্টার্স এবং ১৯৫৮ সালে পিএইচডি ডিগ্রি অর্জন করেন। সম্মানসূচক ডক্টরেট, ওয়াটারলু বিশ্ববিদ্যালয়, ১৯৯৮। http://www.cs.berkeley.edu/~wkahan/ টেমপ্লেট:Mathgenealogy William Kahan's home page portrait picture of Kahan Paranoia for modern graphics processing units (GPUs) Paranoia source code in multiple languages Richard Karpinski. 1985. Paranoia: A floating-point benchmark. Byte Magazine 10, 2 (Feb.), 223–235 IEEE 1985. IEEE standard for binary floating-point arithmetic. ACM SIGPLAN Notices 22, 2 (Feb.), 9–25 An Interview with the Old Man of Floating-Point, 1998-Feb-20 [১] A Conversation with William Kahan, Dr. Dobb's Journal November, 1997
দ্য প্রেস্টিজ (চলচ্চিত্র)

দ্য প্রেস্টিজ (অনু. সম্মান) ২০০৬ সালে ক্রিস্টোফার নোলান পরিচালিত হলিউডের একটি থ্রিলার চলচ্চিত্র।এই চলচ্চিত্রের প্রধান দুই চরিত্র রবার্ট অ্যাঞ্জিয়ার এর ভূমিকায় অভিনয় করেছেন হিউ জ্যাকম্যান এবং আলফ্রেড বরডেন এর ভূমিকায় আছেন ব্যাটম্যানখ্যাত অভিনেতা ক্রিশ্চিয়ান বেল। অন্যান্য চরিত্রে অভিনয় করেছেন স্কার্লেট ইয়োহান্সন, রেবেকা হল, মাইকেল কেইন প্রমুখ। "The Prestige (2006)"। Box Office Mojo। সংগ্রহের তারিখ ২০০৭-০৩-০৩।  উইকিউক্তিতে দ্য প্রেস্টিজ (চলচ্চিত্র) সম্পর্কিত উক্তির সংকলন রয়েছে। ইন্টারনেট মুভি ডেটাবেজে দ্য প্রেস্টিজ (ইংরেজি) টিসিএম চলচ্চিত্র ডেটাবেজে দ্য প্রেস্টিজ অলমুভিতে দ্য প্রেস্টিজ (ইংরেজি) রটেন টম্যাটোসে দ্য প্রেস্টিজ (ইংরেজি) মেটাক্রিটিকে দ্য প্রেস্টিজ (ইংরেজি) বক্স অফিস মোজোতে দ্য প্রেস্টিজ (ইংরেজি) দ্য প্রেস্টিজ script at DailyScript.com